Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 61/1999 για την κατανομή, για το 1999, των ποσοστώσεων αλιευμάτων μεταξύ των κρατών μελών για τα σκάφη που αλιεύουν στα ύδατα της Λιθουανίας (υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Με βάση τη συμφωνία αλιείας μεταξύ της Ευρωπαϊκής Κοινότητας και της Δημοκρατίας της Λιθουανίας της 20ής Δεκεμβρίου 1996 [1], το 1999 έλαβαν χώρα συμπληρωματικές διαβουλεύσεις, οι οποίες κατέληξαν σε συμφωνία με ανταλλαγή επιστολών για τη μεταφορά συμπληρωματικής ποσόστωσης 5 000 τόνων παπαλίνας από τη Λιθουανία στη Κοινότητα.

[1] ΕΕ L 332 της 20.12.1996, σ. 7.

Η Λιθουανία αποζημιώνεται με χρηματοδοτική εισφορά 62 500 EUR σύμφωνα με το άρθρο 4 της συμφωνίας.

Ο στόχος της παρούσας πρότασης είναι η τροποποίηση του κανονισμού (ΕΚ) αριθ. 61/1999 [2] του Συμβουλίου έτσι ώστε να κατανεμηθεί μεταξύ των κρατών μελών η συμπληρωματική ποσόστωση παπαλίνας στα ύδατα της Λιθουανίας.

[2] ΕΕ L 13 της 18.01.1999, σ. 111.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 61/1999 για την κατανομή, για το 1999, των ποσοστώσεων αλιευμάτων μεταξύ των κρατών μελών για τα σκάφη που αλιεύουν στα ύδατα της Λιθουανίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια [3], και ιδίως το άρθρο 8 παράγραφος 4,

[3] ΕΕ L 389 της 31.12.1992, σ.1. κανονισμός όπως τροποποιήθηκε τελευταία από τον κανονισμό (ΕΚ) αριθ. 1181/98 (ΕΕ L 164 της 9.6.1998, σ. 1).

την πρόταση της Επιτροπής,

Εκτιμώντας:

(1) ότι με τον κανονισμό (ΕΚ) αριθ. 61/1999 του Συμβουλίου κατανέμονται για το 1999, ποσοστώσεις αλιευμάτων μεταξύ των κρατών μελών για τα σκάφη που αλιεύουν στα ύδατα της Λιθουανίας [4]*

[4] ΕΕ L 13 της 18.01.1999, σ. 111.

(2) ότι σύμφωνα με τη διαδικασία που προβλέπεται στη συμφωνία αλιείας μεταξύ της Ευρωπαϊκής Κοινότητας και της Δημοκρατίας της Λιθουανίας [5], και ιδίως τα άρθρα 3 και 6, η Κοινότητα και η Λιθουανία προέβησαν σε περαιτέρω διαβουλεύσεις για το θέμα των αμοιβαίων αλιευτικών δικαιωμάτων τους και τη διαχείριση των κοινών ζώντων πόρων*

[5] ΕΕ L 332 της 20.12.1996, σ. 7.

(3) ότι οι διαβουλεύσεις αυτές κατέληξαν σε συμφωνία για τη μεταφορά συμπληρωματικής ποσόστωσης 5 000 τόνων παπαλίνας από τη Λιθουανία στην Κοινότητα*

(4) ότι για να εξασφαλισθεί αποτελεσματική διαχείριση των διαθέσιμων αλιευμάτων στα ύδατα της Λιθουανίας η συμπληρωματική ποσόστωση θα πρέπει να κατανεμηθεί μεταξύ των κρατών μελών σύμφωνα με το άρθρο 8 του κανονισμού (ΕΟΚ) αριθ. 3760/92*

(5) ότι ο κανονισμός (ΕΚ) αριθ. 61/1999 θα πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Στο παράρτημα του κανονισμού (ΕΚ) αριθ. 61/1999, η κατανομή που αφορά την παπαλίνα αντικαθίσταται από εκείνη που αναφέρεται στο παράρτημα του παρόντος κανονισμού.

’ρθρο 2

Η χρηματοδοτική εισφορά για τη συμπληρωματική ποσόστωση παπαλίνας που προβλέπεται στο άρθρο 4 της συμφωνίας αλιείας μεταξύ της Ευρωπαϊκής Κοινότητας και της Δημοκρατίας της Λιθουανίας θεσπίζεται σε 62 500 EUR που καταβάλλονται σε λογαριασμό που ορίζεται από τη Λιθουανία.

’ρθρο 3

Ο παρών κανονισμός τίθεται σε ισχύ την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Κατανομή των κοινοτικών ποσοστώσεων αλιευμάτων στα ύδατα της Λιθουανίας για το 1999 (σε στρογγυλευμένους μετρικούς τόνους νωπών ιχθύων)

>ΘΕΣΗ ΠIΝΑΚΑ>

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΟΥ ΜΕΤΡΟΥ

Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 61/1999 για την κατανομή, για το 1999, των ποσοστώσεων αλιευμάτων μεταξύ των κρατών μελών για σκάφη που αλιεύουν στα ύδατα της Λιθουανίας.

2. ΚΟΝΔΥΛΙ(Α) ΤΟΥ ΠΡΟΫΠΟΛΟΓΙΣΜΟΥ

B7-800

3. ΝΟΜΙΚΗ ΒΑΣΗ

’ρθρο 8 παράγραφος 4 του κανονισμού (ΕΟΚ) αριθ. 3760/92 του Συμβουλίου

4. ΠΕΡΙΓΡΑΦΗ ΤΟΥ ΜΕΤΡΟΥ

4.1 Γενικός στόχος

o διατήρηση και ανάπτυξη των παραδοσιακών δραστηριοτήτων των αλιέων της Κοινότητας στα ύδατα της Λιθουανίας*

o εφοδιασμός της κοινοτικής αγοράς* και

o μείωση της αλιευτικής προσπάθειας στα ύδατα της Κοινότητας.

4.2 Ειδικός στόχος

Χρηματοδοτική αντιστάθμιση που πρέπει να πληρωθεί σε ανταλλαγή της συμπληρωματικής ποσόστωσης παπαλίνας

4.3 Διάρκεια του μέτρου και λεπτομέρειες ανανέωσης

Έτος 1999

5. ΤΑΞΙΝΟΜΗΣΗ ΤΩΝ ΔΑΠΑΝΩΝ Η ΤΩΝ ΕΙΣΠΡΑΞΕΩΝ

5.1 Υποχρεωτικές/μη υποχρεωτικές δαπάνες

5.2 Διαχωριζόμενες/μη διαχωριζόμενες πιστώσεις

6. ΤΥΠΟΣ ΤΗΣ ΔΑΠΑΝΗΣ Η ΤΩΝ ΕΙΣΠΡΑΞΕΩΝ

Χρηματοδοτική αντιστάθμιση που πληρώνεται για τις αλιευτικές δυνατότητες στα ύδατα της Λιθουανίας.

7. ΧΡΗΜΑΤΟΔΟΤΙΚΗ ΕΠΙΠΤΩΣΗ

62 500 EUR

Η συμπληρωματική χρηματοδοτική αντιστάθμιση που προβλέπεται στο άρθρο 4 της συμφωνίας έχει αποτελέσει αντικείμενο διαπραγματεύσεων βάσει των μέσων τιμών των εκφορτώσεων για το 1997 στα κοινοτικά λιμάνια της Βαλτικής Θάλασσας. Έχει γίνει μία μείωση για να ληφθεί υπόψη η εκτίμηση των δαπανών εκμετάλλευσης του στόλου.

7.1 Τρόπος υπολογισμού του συνολικού κόστους του μέτρου (σχέση μεταξύ των μεμονωμένων και συνολικών δαπανών)

>ΘΕΣΗ ΠIΝΑΚΑ>

Μέση τιμή EUR/τόνο: 12,5

8. ΜΕΤΡΑ ΚΑΤΑ ΤΗΣ ΑΠΑΤΗΣ

Η χρηματοδοτική εισφορά που χορηγείται από την Κοινότητα χρησιμοποιείται από τη Λιθουανία για την ανάπτυξη του τομέα της αλιείας σύμφωνα με το άρθρο 4 της συμφωνίας. Το ποσό διαχειρίζεται το Υπουργείο Γεωργίας και Δασών της Δημοκρατίας της Λιθουανίας.

9. ΣΤΟΙΧΕΙΑ ΑΝΑΛΥΣΗΣ ΚΟΣΤΟΥΣ-ΑΠΟΤΕΛΕΣΜΑΤΙΚΟΤΗΤΑΣ

Ο κοινοτικός στόλος στη Βαλτική Θάλασσα έχει πληγεί σοβαρά λόγω των μειώσεων σε δυνατότητες αλιευμάτων, κυρίως λόγω βιολογικών παραγόντων (χαμηλή αλμυρότητα του νερού και ασθένεια M-74) και της ρύπανσης του νερού. Η αύξηση των αλιευτικών δυνατοτήτων πέρα από τα σημερινά κρίσιμα επίπεδα αλιευμάτων θα συμβάλλει στη προφύλαξη του στόλου και των σχετικών βιομηχανιών και υπηρεσιών της ξηράς από την κατάρρευση και την εξαφάνιση. Έτσι θα αποφευχθούν επίσης, σε κάποιο βαθμό, οι πληρωμές δυνάμει των προγραμμάτων αφοπλισμού ή κοινωνικών προγραμμάτων.

Η εμπειρία των προηγούμενων ετών αποδεικνύει ότι η Λιθουανία χρησιμοποίησε τη χρηματοδοτική αντιστάθμιση κυρίως για τη συνέχιση της βελτίωσης της επιστημονικής έρευνας στον τομέα της αλιείας και για την εκπαίδευση των διαχειριστών του τομέα της αλιείας και των υπεύθυνων για τον έλεγχο. Αυτό επέτρεψε τη βελτίωση της επιστημονικής αξιολόγησης και της εφαρμογής της νομοθεσίας στην αλιευτική ζώνη της Λιθουανίας και συνέβαλε στην ορθολογικότερη εκμετάλλευση των αποθεμάτων προς το συμφέρον όλων των ενδιαφερόμενων μερών στη Βαλτική Θάλασσα.

Οι προτεινόμενες δαπάνες προβλέπονται στο σχεδιασμό του προϋπολογισμού της σχετικής περιόδου.

10. ΔΙΟΙΚΗΤΙΚΕΣ ΔΑΠΑΝΕΣ (ΤΜΗΜΑ ΙΙΙ, ΜΕΡΟΣ Α ΤΟΥ ΠΡΟΫΠΟΛΟΓΙΣΜΟΥ)

Η εφαρμογή της παρούσας πρότασης δεν απαιτεί την πρόσληψη νέου προσωπικού από την Επιτροπή ή συμπληρωματικές διοικητικές δαπάνες.